Bc. Vojtech Ravasz, hlavný kontrolór obce Veľká Paka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Návrh plánu kontrolnej činnosti na I. polrok 2018**

V súlade s ustanovením § 18f ods. 1 písm. b) zákona č. 369/1990 Zb. o obecnom zriadení v znení neskorších predpisov **predkladám návrh plánu kontrolnej činnosti na I. polrok 2018.**

**.**

Kontrolná činnosť sa bude vykonávať v zmysle zákona č. 369/1990 Zb. o obecnom zriadení v znení neskorších právnych predpisov, zákona č. 357/2015 Z. z. o finančnej kontrole a o vnútornom audite a o zmene a doplnení niektorých zákonov, zákona č. 138/1991 Zb. o majetku obcí v znení neskorších predpisov, zákona č. 583/2004 Z. z. o rozpočtových pravidlách územnej samosprávy v znení neskorších predpisov a iných relevantných právnych predpisov. Návrh plánu kontrolnej činnosti na I. polrok 2018 definujem nasledovne.

* **Kontrola dodržiavania všeobecne záväzných nariadení obce Veľká Paka a kontrola ich aktuálnosti**
* **Kontrola plnenia uznesení obecného zastupiteľstva Veľká Paka za I. polrok 2018**
* **Kontrola použitia finančných prostriedkov z bankových účtov obce a ich súlad s rozpočtovými pravidlami**
* **Kontrola pokladničnej hotovosti a pokladničných operácií v zmysle zákona č. 431/2002 Z. z. o účtovníctve v znení neskorších predpisov**
* **Kontrola použitých metód a postupov verejného obstarávania tovarov, prác a služieb**
* **Kontrola vybavovania sťažností a petícií**
* **Poskytovanie informácií**

Iná činnosť:

* **Vypracovanie odborného stanoviska k záverečnému účtu obce Veľká Paka za rok 2017.**
* **Predkladanie správy o výsledkoch kontroly priamo obecnému zastupiteľstvu na jeho najbližšom zasadnutí**
* **Spolupráca pri tvorbe dôležitých dokumentoch obce (VZN, vnútorné smernice)**

Kontrolou sa rozumie:

* kontrola zákonnosti, účinnosti, hospodárnosti a efektívnosti pri hospodárení a nakladaní s verejnými prostriedkami, majetkom obce, ako aj s majetkom, ktorý obec využíva podľa osobitných predpisov
* kontrola príjmov a výdavkov rozpočtu obce
* finančná kontrola
* kontrola vybavovania sťažností a petícií
* kontrola dodržiavania všeobecne záväzných právnych predpisov vrátane nariadení obce
* kontrola plnenia uznesení OZ
* kontrola vnútorných riadiacich a organizačných noriem obce
* kontrola plnenia ďalších úloh ustanovených osobitnými predpismi (napr. § 19 zákona NR SR č. 583/2004 o rozpočtových pravidlách územnej samosprávy, v znení neskorších predpisov

Pri výkone naplánovanej kontrolnej činnosti nemusí byť dodržané poradie jednotlivých bodov kontroly. Zmeny vo výkone kontroly môžu nastať v závislosti od kontrolovanej problematiky, závažnosti a množstva zistených nedostatkov, v prípade potreby vykonať iné náhodné kontroly a kontroly uložené obecným zastupiteľstvom.

Vo Veľkej Pake dňa 30. 11. 2017

 Bc. Vojtech Ravasz

 hlavný kontrolór obce Veľká Paka